ຝຣັ່ງ ເພ່ງເລັງໃສ່ ການຮັກສາ ຄວາມປອດໄພ ໃນເຂດຕ່າງໆ ຫລັງຈາກການໂຈມຕີ ຂອງພວກກໍ່ການຮ້າຍ
ປະຊາຄົມນາໆຊາດ ໃຫ້ການສະໜັບສະໜຸນ ຢ່າງຫຼວງຫຼາຍ ແກ່ຝຣັ່ງ ຫຼັງຈາກຖືກໂຈມຕີ ໂດຍພວກກໍ່ການຮ້າຍ ທີ່ປາຣີ ໃນສັບປະດາແລ້ວນີ້.
ປະທານາທິບໍດີ Francois Hollande ແຫ່ງປະເທດຝຣັ່ງ ກຳລັງພົບປະກັບຄະນະລັດຖະບານຂອງທ່ານໃນວັນຈັນມື້ນີ້ ໃນຂະນະທີ່ຝຣັ່ງເພ່ງເລັງໃສ່ການເອົາມາດຕະການຕ່າງໆ ດ້ານຄວາມປອດໄພ ຫຼັງຈາກການໂຈມຕີທີ່ອັນຕະລາຍເຖິງ ຕາຍຂອງພວກກໍ່ການຮ້າຍໃນນະຄອນຫຼວງປາຣີໃນສັບປະ ດາແລ້ວນີ້ ປະຊາຄົມນາໆຊາດ ໄດ້ສະເໜີໃຫ້ການສະໜັບສະໜຸນທີ່ຫລັ່ງໄຫຼມາ ນັບຕັ້ງແຕ່ພວກມືປືນໄດ້ສັງຫານປະຊາຊົນ 17 ຄົນໃນຊ່ວງເວລາ 3 ມື້ໃນນະຄອນຫຼວງຂອງຝຣັ່ງນັ້ນ ບັນດາຜູ້ນຳຂອງໂລກຫຼາຍກວ່າ 40 ທ່ານໄດ້ໄປຮ່ວມກັບທ່ານ Hollande ພ້ອມກັບພວກປະຊາຊົນຈຳນວນ 1 ລ້ານ 6 ແສນຄົນປະກອບສ່ວນໃນການໂຮມຊຸມນຸມຄັ້ງໃຫຍ່ເພື່ອສະແດງຄວາມເປັນນ້ຳນຶ່ງໃຈດຽວກັນໃນວັນອາທິດວານນີ້ທີ່ປາຣີ ກຸ່ມຜູ້ນຳເຫຼົ່ານີ້ ແມ່ນຮວມທັງທ່ານນາງ Angela Merkel ນາຍົກລັດຖະມົນຕີເຢຍຣະ ມັນ ທ່ານ David Cameron ນາຍົກລັດຖະມົນຕີອັງກິດ ທ່ານ Sergei Lavrov ລັດຖະ ມົນຕີຕ່າງປະເທດຣັດເຊຍ ທ່ານ Benjamin Netanyahu ນາຍົກລັດຖະມົນຕີອິສຣາ ແອລ ແລະປະທານາທິບໍດີ Mahmoud Abbas ແຫ່ງອຳນາດປົກຄອງປາແລສໄຕນ໌ ການໂຮມຊຸມນຸມຄ້າຍຄືກັນນີ້ ໄດ້ມີຂຶ້ນໃນພາກສ່ວນອື່ນໆອີກໃນຝຣັ່ງ ຕະຫຼອດທັງໃນ ຫົວເມືອງຕ່າງໆໃນທົ່ວໂລກ ນຳເອົາພວກເດີນຂະບວນ ລົງສູ່ຖະໜົນສາຍຕ່າງໆໃນນະຄອນ Berlin, Brussels, Istanbul ແລະMadrid